
ПРОТОКОЛ № 55
от 28.07.2026 година

Р Е Ш Е Н И Е  № 804
ОТНОСНО: Определяне начина на гласуване на представителя на Община Враца в редовното общо събрание на съдружниците в „Свежест“ ООД – Враца, насрочено за 31.07.2026 г. от 16,00 ч.
ОБЩИНСКИ  СЪВЕТ
На основание чл. 21, ал. 2, във връзка с чл. 21, ал. 1, т. 9 от ЗМСМА, във връзка с чл.25, ал.1 от Наредбата  за реда за упражняване правата на собственост на Община Враца в търговските дружества на Общински съвет – Враца, Покана № 2600-1741/12.06.2026 г за Общо събрание на съдружниците в „Свежест” ООД – Враца, насрочено за 31.07.2026 г. и мотиви, изложени в предложението
РЕШИ:
1. Определя следния начин на гласуване на Калин Ангелов Каменов – Кмет на Община Враца – упълномощено лице, съгласно Решение № 17 по Протокол № 3 от 28.11.2023 г. на Общински съвет - Враца на редовното общо събрание на съдружниците в „Свежест” ООД – Враца, насрочено за 31.07.2026 г. от 16,00 часа с адрес на управление: гр. Враца, Западна индустриална зона, както следва:

1.1. По т. 1 от дневния ред: Отчет на управителя за дейността на дружеството за 2025 г. 

Проект за решение: ОС на съдружниците приема и одобрява отчета на управителя за дейността на дружеството през 2025 г . – да гласува „ПРОТИВ ”.
1.2. По т. 2 от дневния ред: Приемане и одобряване на годишния финансов отчет на дружеството за 2025 г. 

Проект за решение: ОС на съдружниците приема и одобрява годишния финансов отчет на „Свежест” ООД, гр.Враца за 2025 г. – да гласува „ПРОТИВ ”.
1.3. По т. 3 от дневния ред: Вземане на решение за разпределяне на печалбата за 2025 г. 

Проект за решение: ОС на съдружниците взема решение печалба за 2025 г. да не бъде разпределяна поради това, че дружеството е приключило дейността си за годината със счетоводна печалба от 1512,03 лв. след преобразуване на данъчна декларация, по която печалбата е 4565,19 лв. – да гласува „ЗА”.
1.4. По т. 4 от дневния ред: Освобождаване на управителя от отговорност за дейността му през 2025 г. 

Проект за решение: ОС на съдружниците освобождава управителя на дружеството г-н Александър Георгиев Кунчев от отговорност за дейността му през 2025 г. – да гласува „ПРОТИВ”.
1.5. По т. 5 от дневния ред: Разни – дава съгласие упълномощеното лице по т. 1 да гласува по собствена преценка в зависимост от постъпилите въпроси по точката.

2. Дава съгласие упълномощеното лице по т. 1 да преупълномощи един от зам.-кметовете на Община Враца.

3. Възлага на упълномощеното лице да представи  в Общински съвет – Враца в 7-дневен срок от провеждане на Общото събрание протокол от същото.

РЕЗУЛТАТИ ОТ ПРОВЕДЕНО ГЛАСУВАНЕ:

ЗА – 30 : Адр.Тодоров, В.Врачовски, В.Янков, В.Георгиев, Вл.Христов, Вл.Миленков, Вл.Лакова, Д.Димитров, Д.Пеев, Е.Илиева, Ив.Иванов, Иво Ралчовски, Иво Иванов, Ир.Иванова, К.Кунгалов, Л.Петков, М.Симеонова, М.Стойчевски, М.Ангелов, М.Калистратов, Н.Василев, Н.Велчовска, Н.Дакева, Р.Петков, С.Александрова, Ст.Попов, Ст.Стаменов, Т.Петров, Хр.Найденов и Цв.Николаева.
ПРОТИВ – 0

ВЪЗДЪРЖАЛИ СЕ – 1: Б.Банчев.
ПРОЕКТЪТ ЗА РЕШЕНИЕ СЕ ПРИЕМА
д-р владимир христов

Председател на Общински съвет – Враца

Вярно с оригинала

Нина Спасова

Гл.експерт за работа с общинските съветници

Публикувано на: 31.07.2026 г.�Влиза в сила на 28.07.2026 г.

